PATVIRTINTA

 Klaipėdos universiteto

 „Žemynos“ gimnazijos

 direktoriaus 2023 m. birželio 1 d.

 įsakymu Nr. V- 133

**KLAIPĖDOS UNIVERSITETO “ŽEMYNOS” GIMNAZIJOS NAUDOJIMOSI STADIONU IR SPORTO AIKŠTYNAIS TAISYKLĖS**

**I SKYRIUS**

**BENDROSIOS NUOSTATOS**

 1. Klaipėdos universiteto „Žemynos“ gimnazijos stadiono ir sporto aikštynų, adresu Kretingos g. 23., Klaipėda, taisyklės nustato naudojimosi stadionu ir sporto aikštynais tvarką naudotojams.

 2. Gimnazijos stadioną sudaro: pagrindinė futbolo aikštė, lengvosios atletikos bėgimo takai.

 3. Sporto aikštynus sudaro: du lauko teniso kortai, futbolo aikštelė, dvi krepšinio aikštelės, lauko treniruokliai.

 4. Stadiono ir sporto aikštynų lankytojai, savarankiškai ir organizuotai sportuojantys asmenys privalo griežtai laikytis šių Taisyklių.

**II** **SKYRIUS**

**BENDRA STADIONO IR SPORTO AIKŠTYNŲ EKSPLOATAVIMO TVARKA**

 5. Stadiono ir sporto aikštynų darbo ir užimtumo laikas nustatomas atsižvelgiant į oro sąlygas ir skelbiamas gimnazijos interneto svetainėje.

 6. Stadionu ir/ar sporto aikštynais lankytojams galima naudotis nurodytu laiku, jei tuo metu ten nevyksta suderinti renginiai, varžybos ar užsiėmimai.

 7.Pirmumo teisę vykdyti užsiėmimus, treniruotes ar varžybas turi su
gimnazija tvarkaraštį suderinę treneriai, klubai, organizacijos.

 8. Neatlygintinai stadionu gali naudotis mikrorajono bendruomenė. Kiti asmenys, įstaigos ar organizacijos norėdamos pasinaudoti stadionu ir/ar sporto aikštynais kreipiasi į Klaipėdos universiteto ,,Žemynos“ gimnazijos direktoriaus pavaduotoją ūkio ir bendriesiems klausimams ir suderinę stadiono ar sporto aikštynų nuomos laiką pasirašo nuomos sutartį, pagal Klaipėdos miesto savivaldybės 2017 m. rugsėjo 14 d. sprendimu Nr. T2-219 (Klaipėdos miesto savivaldybės tarybos 2019 m. gruodžio 19 d. sprendimo Nr. T2-374 redakcija) Klaipėdos miesto savivaldybės švietimo įstaigų patalpų suteikimo paslaugos ir naudojimosi stadionais (sporto aikštynais) tvarkos apraše patvirtintus įkainius.

**III SKYRIUS**

**ELGESIO STADIONE IR SPORTO AIKŠTYNUOSE TAISYKLĖS**

 9. Lankytojams, naudotojams stadione ir/ar sporto aikštynuose **d r a u d ž i a m a**:

 9.1. sportuoti, žaisti ir vaikščioti avint ne sportinę avalynę;

 9.2. vaikščioti bėgimo takais šiaurietiško ėjimo lazdomis be specialių apsaugų;

 9.3. važinėti veja, bėgimo takais bet kokiomis transporto priemonėmis. Įvažiuoti į stadiono teritoriją galima tik su gimnazijos administracijos leidimu;

 9.4. ateiti neblaiviems, vartoti alkoholinius gėrimus ar kitaip svaigintis;

 9.5. įsinešti gėrimus stiklinėje taroje ar skardinėse;

 9.6.laistyti skysčius ant dangos;.

 9.7. mėtyti ar palikti aštrius ir kietus daiktus;

 9.8. spjaudyti kramtomąją gumą, riešutų kevalus, saulėgrąžas ir pan.;

 9.9.laipioti per tvoras, ant kėdžių, lipti per aikštelių aptvarus;

 9.10. įsinešti bet kokio pobūdžio ginklus, deginti petardas ir kitokias pirotechnikos priemones;

 9.11. viešinti bet kokio pobūdžio plakatus, vėliavas ir/ar kitokius ženklus, gestus kuriuose būtų užfiksuota įžeidžianti, rasinę, politinę, tautinę, religinę ir/ar kitokią neapykantą, diskriminaciją ar kitus neigiamus aspektus išreiškianti ir/ar skatinanti informacija ir/ar jos turinys.

 9.12.gadinti dangą, tinklus, kitą inventorių;

 9.13.vedžioti naminius gyvūnus;

 9.14. rėkauti, švilpauti, keiktis ar trukdyti kitiems žaidėjams;

 9.15.rūkyti, šiukšlinti ar kitaip teršti stadioną ir sporto aikštynus;

 10. Stadione ir/ar sporto aikštynuose vykstančių varžybų dalyviai ir žiūrovai šiukšles privalo mesti į stadiono ir/ar sporto aikštynų teritorijoje esančias šiukšlių dėžes arba jas išsinešti iš stadiono ir/ar sporto aikštynų teritorijos.

 11. Privaloma laikytis sanitarinių–higieninių reikalavimų, bendrosios tvarkos reikalavimų, tausoti stadiono ir sporto aikštynų inventorių.

 12. Už nepilnamečių asmenų elgesį stadione ir/ar sporto aikštynuose ir naudojimosi stadionu ir/ar sporto aikštynais taisyklių laikymąsi bei padarytus pažeidimus atsako nepilnamečių tėvai ar kiti teisėti jų atstovai, mokytojai, treneriai, nuomos sutartis sudarę asmenys.

 13. Lankytojas, patekęs į stadioną ir/ar sporto aikštynus, prisiima bet kokią riziką, galinčią kilti jam būnant stadione ir/ar sporto aikštynuose, įskaitant, bet neapsiribojant, riziką būti fiziškai sužeistam, riziką dėl turimo turto praradimo ir/ar sugadinimo, riziką dėl bet kokio kito stadione ir/ar sporto aikštynuose galinčio įvykti incidento.

 14. Gimnazija neatsako ir negali būti laikoma atsakinga už lankytojų stadione ir/ar sporto aikštynuose neatsargų elgesį, patirtą žalą, fizinius sužalojimus, traumas ir kitas neigiamas pasekmes.

 15. Visa atsakomybė dėl naudotojų/nuomininkų sveikatos sutrikimų, nelaimingų atsitikimų, įvykusių užsiėmimų ar renginių metu, tenka naudotojui/nuomininkui.

**IV** **SKYRIUS**

**BAIGIAMOSIOS NUOSTATOS**

 16. Ginčai, nesutarimai ar reikalavimai, kylantys ar susiję su šiomis taisyklėmis, jų pažeidimu, yra sprendžiami Lietuvos Respublikos teisės aktų nustatyta tvarka.

 17. Asmenys padarę turtinę žalą stadiono ir/ar sporto aikštynų įrenginiams, dangai atsako Lietuvos Respublikos įstatymais numatyta drausminamąją, materialine ir baudžiamąja atsakomybe.

 18. Už taisyklių pažeidimus taikomos sankcijos ir reikalaujama padarytų nuostolių atlyginimo.

 19. Asmenys, sistemingai pažeidinėjantys stadiono ir/ar sporto aikštynų naudojimosi taisykles, nebus įleidžiami į stadioną ir sporto aikštynus.

 20. Dėl papildomos informacijos kreiptis telefonu +370672018582

 **21. Kiekvienas asmuo įeidamas ar kitaip patekdamas į stadioną ir/ar į sporto aikštynus, tuo patvirtina, kad su šiomis taisyklėmis susipažino, su jomis sutinka ir įsipareigoja jų laikytis.**

 **22.Stadionas ir sporto aikštynai yra stebimi vaizdo kameromis** **ir saugomi saugos tarnybos.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**